# [Bazsarózsa, ne virágozz!]*

Bazsarózsa, ne virágozz!
Rëám, kéncsëm, ne várakozz!
Mett ha rëám várakozol,
Soha mëg nem házasodol.
A sárkányi széjës* utca,
Be sok gyalogút van rajta!
Mindën legény ëgy útat ver,
Ki szeretőhöz mëndëgel.
Házasodjál még, ha akarsz,
Végy el ingëm, ha el akarsz;
Ha ingëmët elszalasztasz,
Olyan párt le nem szakasztasz.
Én ma bársonsapkát vëszëk,
S abba rozsmarintot tëszëk;
Illatos lësz, merre járok,
Úgy szeretnek a lëányok!