# [Huszár vagyok, azzá lettem, annak maradok…]*

Huszár vagyok, azzá lettem, annak maradok;
Sír a rózsám keservesen, rá sem hallgatok.
| Válj el tőllem, galambom,
| Felejts el, azt se bánom,
| Kedves angyalom!
Sárga sujtás a csákómon, lobog bokrétám,
Kard csörög az óldalomon, tajték a pipám.
| Uccu peng a sarkantyúm,
| Szélnek ered minden búm,
| Kedves angyalom!
Mikor nekem Laci cigán szépen hegedül,
Egy szép szüzet kiválasztok a többek közül:
| Járom vele kegyesen,
| Más nézi keservesen,
| Kedves angyalom!