# [Most jött hëzzám ëgy kis fecske…]*

Most jött hëzzám ëgy kis fecske,
| Barna piros szép mönyecske,
| Nem szökik, mind a vadkecske,
| Mett ő hëzzám szelídöcske.
Mëghattam házam népinek,
| Hagyjon békét a fecskémnek,
| Mett a fecske jámbor madár,
| Ő sönkinek kárt nem csinál.
Ha kimögyön a határra,
| A gazdája búzájára,
| Visszatér ő nemsokára
| A mëgszokott szállására.
Kedves fecském, maradj velem,
| Veled tőtöm nyaram, telem,
| Nem ëgy nyarat, nem ëgy telet,
| Hanem egész életömet.