# [Az én lúdam nagy hekre*…]*

Az én lúdam nagy hekre*
Azt a prádét mëgtëtte,
Térgyig érő nagy hóba
Fëlhágott a tojóba.
Az én lúdam feteke,
S azt a tempót* mëgtëtte,
Magát mëgerőltette,
Fëlhágott a gërëzdre*.
Haj, ganárom, ganárom*!
Lësz-ë lúdam a nyáron?
Lëszën kettő vaj három,
Piros csizmára szánom.
Nincs okosabb, mind a lúd,
Télbe, nyárba gyalogút;
Hopp a jégën mezítláb,
Úgy kímilik a csizmát.
Nincs okosabb, mind a ló,
Nem këll neki vigánó,
Hanem kantár fejibe,
Szép húszár tetejibe.