# [Feteke gyászba jár szűvem…]*

Feteke gyászba jár szűvem,
| Nincsen neköm sëmmi kedvem;
| Akivel élni szerettem,
| Attól immár távol estem.
Amit szűvem nem remélött,
| A szërëncse jobban ejtött;
| Mibe szűvem dícseködött,
| Attól elidegönödött.
Nem szólhatok, csak hallgatok;
| Mett szómmal nem használhatok,
| Másoknak példát adhatok,
| Szeretőbe hogy bízzatok.
Én ës bíztam ëgy nádszálhoz,
| Ki elhagyott, hajlott máshoz,
| Kiér immán* halálomhoz
| Közél vagyok s végórámhoz.