# [Kapum előtt csak egy csillag ragyogott…] *

Kapum előtt csak egy csillag ragyogott,
Annak a csillagnak sok irigye volt,
Eltiltották tőlem azt a csillagot,
Mely az én bús életemre ragyogott.
Kapum előtt van egy neveletlen fa,
Kinek neve magyar neven citromfa,
Arra jár egy madár éjjelre hálni,
Jaj be bajos, rózsám, tőled megválni.
A városból küldtek egy kis újságot,
Hogy szedjék össze az ifiúságot,
Az Isten is katonának teremtett,
Az a jámbor pap is annak keresztelt.
Az is leszek, míg a világ világ lesz,
Míg az égen egy ragyogó csillag lesz.