# [Sínfalvára ké’ menni…] *

Sínfalvára ké’ menni,
Létánia fog lenni,
Az én rózsám a diák,
Fujja az létániát.
A sínfalvi híd alatt,
A vigánóm ott maradt,
Hej! kértem vissza, nem adták,
Száz forinton tartották.
Várfalvában odafel
Beteg asszony nem kél fel,
Hej! vizet innék, vize nincs,
Vízér kűdne, senki sincs.
Van neki egy vén ura,
Azt elkűdte a kútra,
Hej! míg az ura vízre járt,
Barna legén kandikált.
Édes uram, be jó ke,
Be jó vizet hozott ke,
Hej! menjen el ke másszor is,
Többet üljön százszor is.