# [Ó! friss galamb, örülhetsz…]*

Ó! friss galamb, örülhetsz,
Míg szárnyadon repülhetsz;
Ahol tetszik, ott járhatsz,
Társadhoz mehetsz.
Arany időt érnék ma,
Ha kezemre szállana
Az a madár, kit szűvem vár,
Szűvem nyugodalma.
Gyönyörűségbe élhetsz,
Hogyha engëmët szeretsz;
Mett én ugyan szeretlek,
Szűvemből ki sem vetlek.
Két kezibe ződ pálma,
Gyënge mejjin két alma:
Be jó vónál, ha mëgvárnál,
Szép friss lëánka!