# [Héj páva, héj páva! császárné pávája!]*

Héj páva, héj páva! császárné pávája!
Szëgén legén vótam, gazdag lëánt vëttem,
S a gazdag lëánnak kedvit nem lëlhettem;
A vásárba mëntem, piros csizmát vëttem,
Aval hazamëntem, s az asztalra tëttem.
Kéncsëm feleségëm, mondj uradnak ingëm!
Én bizon sohasem, teljes életëmbe!
Mett apám házánál nagyobb urak jártak,
Őköt sem uraltam, tégëd sem urallak.
Héj páva, héj páva! császárné pávája!
Szëgén legén vótam, gazdag lëánt vëttem,
S a gazdag lëánnak kedvit nem lëlhettem;
A vásárba mëntem, rojtos ruhát vëttem,
Aval hazamëntem, s az asztalra tëttem.
Kéncsëm feleségëm, mondj uradnak ingëm!
Én bizon sohasem, teljes életëmbe!
Mett apám házánál nagyobb urak jártak,
Őköt sem uraltam, tégëd sem urallak!
Héj páva, héj páva! császárné pávája!
Szëgén legén vótam, gazdag lëánt vëttem,
A gazdag lëánnak kedvit nem lëlhettem;
Az erdőre mëntem, somfabotot szeltem,
Aval hazamëntem, a pad* alá tëttem.
Kéncsëm feleségëm, mondj uradnak ingëm!
Én bizon sohasem, teljes életëmbe!
Botom elékapám, hátára vagdalám.
– Uram vagy, uram vagy halálig, uracskám!