# [Ablakomba fürge fészök…]*

Ablakomba fürge fészök,
Én a legénnek nem hiszök,
Mett a legén lëáncsaló,
Ki mondja: nem igaz, való?
Kerbe nő hónapos retök;
Én több legént nem szeretök,
Mett a legén lëáncsaló,
Ki mondja; nem igaz, való?
Ingöt, gúnyát, zsákot szövök,
Én soha férhöz nem mönyök,
Mett a legén lëáncsaló,
Ki mondja: nem igaz, való?
Virágaim mind elhányom,
A legént nem bokrétázom,
Mett a legén lëáncsaló.
Ki mondja: nem igaz, való?