# [Szép állat a lúd, magát mosogassa…]*

Szép állat a lúd, magát mosogassa,
Arrával tollait fëlborzogassa;
| Kis kettëkben, ligetëkben
| Ëgyütt repdësnek;
| Édës kéncsëm, galambocskám,
| Jaj, mind szeretlek!
Szép vidámságnak kiömlő árja
Az embërnek szűvit kërësztül járja;
| Hív öledbe, kebeledbe
| Hogyha hajolnék,
| Édës kéncsëm, galambocskám,
| Jaj, be elhalnék!
Édës kéncsëm, rózsám, gyënge violám,
Csókra termëtt szép szád jaj be csókolnám!
| Hív öledbe, kebeledbe
| Hogyha hajolnék,
| Édës kéncsëm, galambocskám,
| Jaj, be alhatnék!