# [Úgy szeretëm a barnát…]*

Úgy szeretëm a barnát,
Mind a borízű almát;
Barna lëán, barna szëm!
Ezétt sovárog szűvem.
Úgy szeretëm a szőkét,
Mind a szőllőszëmëcskét!
Szőke lëán, szőke haj!
Szëgén szűvem, jaj, jaj, jaj!
Piros lëán, szűm adta,
Bolond vagyok miatta;
Húnyorittok szëmibe,
Békéredzëm szűvibe.
Piros lëánt ne szeress,
Mett a részëgës lehet,
Tűz langja ő magába,
S a tüzet ës kiállja.
Fejér lëánt ne szeress,
Mett az árnyékot keres,
Fejér bőrit kéméli,
S világot ingyen éli.
Szőke lëánt se szeress,
Mett a rëstëcske lehet,
Immel-ámmal dolgozik,
S majtég* elrongyosodik.
Barna lëánt szerethetsz,
Mett a jó dolgú lehet;
Barnafőd borozdába
Mëgterëm a jó búza.