# [Széjës* árok, keskën palló…]*

Széjës* árok, keskën palló,
Belérúgott ingëm a ló;
Ha még ëgyszër mëgrúg a ló,
Lëszëk ëgy sëmmirevaló.
Édës lovam, agyoncsaplak,
Nincsen széna, nincsen abrak!
Ne csapj agyon, édës uram!
Kitelelëk az ugaron.
Úgy hát agyon nem ës csaplak,
De jó pénzélt csak eladlak!
Tudom, gazdám, hogyha eladsz,
Ilyen lovat sohasem kapsz.
Tekéntetës komámasszon,
Azétt* kűdött anyámasszon,
Hogy ëgy üres zsákot adjon,
Mellyel a malomba fusson.
Nekëm zsákom csak ëgy vagyon,
Józsa úrfi alatt vagyon;
Ha fëlëbred Józsa úrfi,
Kënyérrel këll bétácsolni*.
Három csillag van az égën,
Sétál a mónár a rétën;
Eridj haza, lisztës mónár,
Mett a garad üressen jár.