# [Én vagyok a petri gulyás…] *

Én vagyok a petri gulyás,
Én őrzöm a gulyát, nem más;
Petrinek nagy a határa,
Gulyám azt szabadon járja.
Van erdeje, van mezeje,
Van elég csorgó kútfeje;
Akármerre hajtsak elé,
Kedvem telik mindenfelé.
Van bojtárom kettő, három,
A gulyámat rájok bízom.
Magam akárhol járkálok,
Hegyen-völgyön furulyálok.
Van tejem, borom is elég,
Tüzem a konyhán vígan ég;
S ahol, ha együtt van velem,
Barna babámat ölelem.
Ha vagyok a bőgő nyájjal,
Nem cserélek a királlyal,
Ha nyájamnak jól van dolga,
Én úr, s ő mellettem szolga.