# [Udvarhelyi bécsalóba…]*

Udvarhelyi bécsalóba
| Jó bort mérnek;
Jöjjön bé hát, komámasszon,
| Igyunk ëgyet!
Jaj, jaj, mind fáj a gyomrom!
Mëghalok, ha nem iszom,
| Komámasszon!
Ez a fene vén embër* sincs
| Idehaza,
Harmadnapja, hogy odavan
| A korcsmába;
Hogy a mókus ëgye mëg,
Nem csókolom többet mëg,
| Komámasszon!
Ördög bújjon a küsasszon
| Cipőkibe,
Miét járkál olyan sokat
| A pincébe!
Kilenc icés a gyomrom,
Tizedikkel mëgtódom,
| Komámasszon!
Virágozik már a tőgyfa,
| Magyarófa*;
Ëgy pint borral vagyok adós
| A korcsmába.
Ëgy, két, három ice bor
Leszivárog mindënkor,
| Komámasszon!