# [Ki mit szeret, ha nem szép ës…]*

Ki mit szeret, ha nem szép ës,
| Kedves az annak,
Ezt példája bizonyittsa
| A pipásoknak,
Kik pipálni szűntelen
| Úgy szeretik, hogy –
Holott attól a szájok
| Olyan büdös, hogy!
De nemcsak a pipásokról
| Lehet szóllani,
Mett ehëz több példákot ës
| Lehet tódani,
Kik szűntelen bort innya
| Úgy szeretik, hogy –
Holott attól azután
| Oly bolondok, hogy!
Vajon miféle jóság van
| A portubákba,
Vaj annak szűntelen való
| Fëlszívásába?
Mégës sokan fëlszípni
| Úgy szeretik, hogy –
Holott attól az arrok*
| Olyan kormos, hogy!
Sok szép legén rút lëánt vësz
| Feleségül el,
Sok szép lëán rút legénnek
| Adja magát el;
Mégës a szép a rútat
| Úgy szereti, hogy –
Holott mások e dógot
| Úgy csudálják, hogy!
Sok legényëk szeretik a
| Magányosságot.
Sok lányok vállalnak fël
| Apácaságot;
Mégës a vér őbennik
| Úgy gerjedëz, hogy –
Pedig azt mások előtt
| Úgy titkolják, hogy!
Mi lehet dicséretësebb
| Az igazságnál?
Mi pedig utálatosabb
| A hazugságnál?
Mégës sokan hazudni
| Úgy szeretik, hogy –
Holott attól az arrok*
| Úgy mëgpirul, hogy!
Jobb mindënkor kevesebbet
| Bőcsen szóllani,
Mind ok nékül igën sokat
| Ësszehordani;
Mégës sokan csëvëgni
| Úgy szeretik, hogy –
Holott mások hallgatni
| Úgy mëgunják, hogy!