# [Bémenék egy házhaz…]*

Bémenék egy házhaz,
| Att van az ídesem:
Pohár a kezibe,
| Piras bór van benne.
Köszend rám, ídesem,
| Hogy igyam belőlle!
Minthogy rád köszenném,
| Inkább kiönteném.
Mégis rád köszenem,
| Jó barátam vótál.
Köszenem, ídesem,
| Hogy eddig szerettél,
Arról sem tehetek,
| Ha már megvetettél,
Nálamnál jobbat is,
| Szebbet is kerestél;
Ílj vígabban azzal,
| Mint ínvelem íltél.
Virágas kertemnek
| Más szedi virágát;
Mert az ín ídesem
| Máshaz adta magát.
Úgy maradtam immár,
| Mind mezőben talló,
Kinek íkességit
| Elmetszé a salló.