# [Mëg is házasodnám…]*

Mëg is házasodnám,
Nem tudom, mit tögyek:
Fiatalt vaj vénöt,
Vaj özvegyöt vögyek?
| Kuttya ezör teringötte
| Csavargós életje.
| Iha! ja-ja-jaj!
Ha paplëánt vöszök,
Mindég imádkozik,
A szép dojákokkal
Könnyen barátkozik.
| Kuttya ezör teringötte
| Csavargós életje.
| Iha! ja-ja-jaj!
Ha fiatalt vöszök,
Nem tud cepót sütni,
Ha vendégök jőnek,
Nem tudja terektálni.
| Kuttya ezör teringötte
| Csavargós életje.
| Iha! ja-ja-jaj!
Ha özvegyöt vöszök,
A mindég szomorú,
Annak mindön szova
Ëgy égiháború.
| Kuttya ezör teringötte
| Csavargós életje.
| Iha! ja-ja-jaj!
Így hát egész hótig
Szöröncsétlen löszök,
Nem këll a házasság,
Inkább barát löszök.
| Kuttya ezör teringötte
| Csavargós életje.
| Iha! ja-ja-jaj!