# [Van bocskorom, tarisnyám…]*

Van bocskorom, tarisnyám,
Kostököstől a pipám.
Nekëd hagyom, szép rózsám,
Sinórostól a bundám.
Jó étel a túrós lepén,
Be szép legént szeretëk én!
Szép orcáját csókolom,
S mënnyországot gondolom.
Fenyődëszka-kerittés:
Jaj be furcsa teremtés!
Ölelhetëd kedvedre,
Mett nem hányják szëmëdre.
Ott mënyën három lëán;
Mindëgyik magyar lëán;
Csukros a pántikája,
Piross a két orcája.