# [Sëprik a baróti utcát…]*

Sëprik a baróti utcát,
Viszik a székëlység szikját;
Állj mëg, rózsám, kérdjelek mëg,
Hogyha elmész, hol kaplak mëg?
Jere fël Csíkszërëdába,
Ott mëgkapsz ëgy kaszárnyába;
Ha ott mëg nem tanálsz* kapni,
Jer Gallíciába lakni.
Gallícia közepibe
Két kaszárnya vagyon szëmbe,
Abba vadnak a székëlyëk,
Abba búsulnak szëgényëk.
Kikönyököl az ablakba,
Rózsa nyílik csákójába,
Rózsa nyílik, szëgfű hajlik,
Édësanyám szova hallik.
Rózsa nyílik, szëgfű hajlik,
Édësanyám szova hallik;
Mi haszna, ha szova hallik,
Ha szűvibe nem nyughatik.