# [Szëgén legén, ne mönj…]*

Szëgén legén, ne mönj
| A sáros verömbe,
Haj, majtég beléesöl
| A veszedelömbe.
Ne félj, lëán, ne félj,
| Nem esöm verömbe,
Haj, inkább esöm veled
| Örök szerelömbe.
Tudd mëg, legén, tudd mëg,
| Szëgén lëány vagyok,
Haj, még jó gúnyám sincsen,
| Télbe majt* mëgfagyok.
Ne félj, lëán, ne félj,
| Hogy olyan szëgény vagy,
Haj, meleg a szerelmöd,
| Majt fölóvad a fagy
Tudd mëg, legén, tudd mëg,
| A szerelöm elmúl,
Haj, osztán mindön kéncsünk
| A sáros porba húl.
Ne félj, lëán, ne félj,
| Hogy elmúl szerelmünk,
Haj, mind örökségünköt
| Főváttsák gyermökünk.