# Marosszékiek

## A Nyárád mellől

### XCVII

Erdőn vágták, réten hízott s falun szóll.

(Hegedű)

### XCVIII

Melyik vóna nagyobb kár, ha elveszne: egy kádár, huszár vaj határ?

(A kád ár lenne legnagyobb kár: mert húsz ár annál kevesebb, hat ár pedig még kevesebb.)

### XCIX

Féllábú ficsor ezer juhot őriz.

(Mák)

### C

Melyik könnyebben kipótolható: ha amennyi menyecske, vaj amennyi huszár, vaj amennyi kutya mind elvesz?

(A leányokból menyecske lesz, a fiatalokból huszár;
de a kutya semmiből sem lesz, tehát ez a legnagyobb kár.)

### CI

E világot átaléri,
Mégis egy tyúk átallépi.

(Kerékvágás)

### CII

Mi az? egyformán indul, egyszerre fut, mégis soha utol nem éri egymást.

(Kerék)

### CIII

Hegyen ülő Demeternek
Künn a lődörgője.

(Harang és ütője)

### CIV

Hegyen menyen henderi,
Hátán viszi kenderit;
Ha nem szánnám henderit,
Meggyújtanám kenderit.

(Juh)

### CV

Hová mész te, góga facsaros*?
Mit beszélsz te, hegyi likatos?
Mikor az én farkam tövig aranyos.

(A füst és a kürtő)

### CVI

Nekem van egy leányom, ha felőtöztetem, csúf, ha levetkeztetem, szép.

(Szemetes ház)

### CVII

Szőrös a töve,
Veress a hegye,
Nyalánkok hasába való.

(Eper)

### CVIII

Nekem van egy fiam:
Ha felveszem, sír,
Ha leteszem, hallgat.

(Lánc)

### CIX

Nekem van egy kádam: ha leesik a hijuból, nincs a világon kádár, aki összerakja.

(Tojás)

### CX

Kétláb ül háromlábon,
Csinál egylábat,
Bémenyen négyláb,
Elkapja egylábat,
Megharagszik kétláb,
Felkapja háromlábat,
Úgy üti négylábhoz,
Mindjár elejti egylábat.

(A csizmadia a háromlábú széken varr egy csizmát, bémenyen a kutya,
elkapja a csizmát, a csizmadia a székkel megüti a kutyát.)

### CXI

Királyok, császárok ritkán látnak olyant,
Szántóvető ember eleget lát olyant.

(Szántóvető ember)

### CXII

Erdőn átal hógomolyákot höngörgetnek.

(Hold)

### CXIII

Nyárba kert likán kukucsol,
Télbe vízbe csubukol.

(Káposzta)

### CXIV

Ég, főd nem vót,
Szegén tökmag hol vót?

(Isten markában)

### CXV

A két vége tél, a közepe nyár.

(Gerenda)

### CXVI

Nem csinálják, mégis lesz.

(Hasadás)