# Nóta egy gyilkosságról a Rikában*

Hírös-nevezetös Rika,
Tolvajoknak helye ritka,
Mett sok jámbor szërnyű* halált,
Gyilkos Rika, benned talált.
Benned a fene gyilkosok
Rëám jöttek, mind farkasok,
Fëlgyilkolák életömöt,
Ësszeronták ép testömöt.
Rika patakába húzák,
Ott a halak ëvék, rágák.
Ó, vérömmel folyó patak!
Vizes véröm ivó halak!
Tü lëgyetök bizonságok,
Mét szënvedtem gyilkosságot.
Nap, hód, gyönyörű csillagok,
Míg az égön tart futástok,
Halálomot gyászoljátok,
Kénos estömbe szánjatok.
Hol vagy, gyilkos, hol tartodzol?
A Kainnal hol búdosol?
Hidd még, hogy az ártatlan vér
Akarhol ës rád átkot kér.
Már fogadd fël a lelkömöt,
Isten, s Vargyas a testömöt.
Isten ádjon mëg tütököt,
Üdvezittse lelkötököt.