# [Törökbúza pogácsának…]*

Törökbúza pogácsának
Én vagyok a langja,
Ilona mátkám a dörcéje,
Katám a korpája.
Jere velem, kéncsös Katám,
Kéncsös Kolozsvárra!
Nem mehetök, vitéz uram,
Lovam lába sánta.
Patkótatom paripámot,
Mönyök nászba rajta,
Tíz újomba aranygyűrű,
Aranyvári Gyurka;
A fejembe fejér fátyol,
Fejérvári Gyurka;
A lábamba piros csidma*,
Csidmadia munka;
Azon aló fényös patkó,
Lakatosi munka;
Vagyon neköm testszény füdzőm,
Hatvanhat pénz ára;
Vötte neköm Istán uram,
János busszújára,
Elviselném, elszaggatnám,
Ha szűve megszánna.
| Szállására, számára,
| Főzzünk lakadalmára,
| Hótig való párjára.
| Ha szereti, mosolyodjék,
| Ha nem szereti, szomorodjék.