# [Végigmentem az ormódi temetőn…]*

Végigmentem az ormódi temetőn,
Elvesztettem, elvesztettem, elvesztettem
| Törökbárson keszkenyőm.
Törökbárson keszkenyőmöt nem bánom,
De a régi szeretőmet, Rózsikámot,
| Krisztus uccse, sajnálom.
Megnyergelem a lovamot, a sárgát,
Megkerülöm, megkerülöm, megkerülöm
| Barna Benci birkáját,
Kiválasztok harminchárom darabot,
Nesztek, lányok, nesztek, lányok, nesztek, lányok,
| Ti se rongyoskodjatok.