# [Ki az urát nem szereti…]*

Ki az urát nem szereti,
Ne mönjön el halott-látni,
Vagyon annak ëgy halottja,
Éjjel-nappal sírathatja.
Neköm is van ëgy halottom,
Télbe-nyárba sírathatom.
Már eltőt ëgy gyász-esztendőm,
Mégis viselöm gyászkendőm.
Haj, az a keserves halott,
Kit eltemetni nem szabad!
Neköm is ëgy halottam van,
Helyette én vagyok sírba.
Istenöm, tekéntsd sorsomot,
Nyugtasd mëg a halottamot.
Ha ez ëgyet mëgnyugtatod,
Látni mönyök más halottot.