# [A szengyörgyi piacon, piacon…]*

A szengyörgyi piacon, piacon
Elejtém a pántikás kalapom, kalapom,
Azon kérëm alakom, alakom,
Adja fël a pántikás kalapom, kalapom.
A szengyörgyi piacon, piacon
Szappant árul ëgy asszon, ëgy asszon,
Én ës vëvék darabot, darabot,
Kürülmosám magamot, magamot.
Kürülmosám magamot, magamot,
Mégsem láttam páromot, páromot,
Ha fëllëlném páromot, páromot,
Felejteném gondomot, gondomot.