# [Katát kérették be Barassóba…]*

Katát kérették be Barassóba
Ingöm is igön […] faluba.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katát űtették hatló-hintóba,
Ingöm is igön szántótaligára.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katának adtak selyömvigánát,
Neköm is adtak csüpűrokolyát*.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katának töttek fejire fátyolt,
Neköm is igön csüpűmazlagot*+.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katának húztak karmazsin csidmát,
Neköm is igön kapcabocskorkát.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katát űtették főső asztalhoz,
Ingöm is igön disznyóválúhoz.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katának adtak hétféle ételt,
Neköm is igön korpakevertet.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katának adtak pohár piros bort,
Neköm is igön szapulott lúgot.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katát fektették paplanyos ágyba,
Ingöm is igön disznyóalomba.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.
Katát csókóták gombos ajakkal,
Ingöm is igön baltafokokkal.
Haj, a víg kedvem, víg akaratom
Mégsem hagy ingöm bánatba esnöm,
Bánatba esnöm.