# [Egybegyűltek, egybegyűltek a miskolci dámák…] *

Egybegyűltek, egybegyűltek a miskolci dámák,
Ej-haj, ej-haj! a miskolci dámák.
Úgy meggyúrtak, úgy meggyúrtak egy ökölnyi tésztát,
Ej-haj, ej-haj! egy ökölnyi tésztát.
Megfőzék azt, megfőzék azt vajas gombódának,
Ej-haj, ej-haj! vajas gombódának.
Kitálalák, kitálalák a pitvar földére,
Ej-haj, ej-haj! a pitvar földére.
Megevék azt, megevék azt igen hamarsággal,
Ej-haj, ej-haj! igen hamarsággal.
Mindenképpen jól van dolgom, csakhogy szegény vagyok,
Ej-haj, ej-haj! csakhogy szegény vagyok.
Éjjel-nappal jó bort iszom, csakhogy rongyos vagyok,
Ej-haj, ej-haj! csakhogy rongyos vagyok.