# [Cifra kapu, de nincs galambbúgja…]*

Cifra kapu, de nincs galambbúgja;
Büszke legén, ha galambja vóna;
A legénnek szép galambja lönne,
Ha az anyjok annyit nem zsimbölne.
Cserepes ház, zsöndölyös a pajta,
Szép iratos festött járom rajta,
Festött járom, cserepes ház mönne,
Csak az apjok oly fukar ne lönne.
Első dolog: hogy lögyön egésség,
Másod dolog: hogy ne nyomjon éhség,
Harmad dolog: tiszta gúnyám lögyön,
A többi majt* maga rendin mönyön*
Mit ér neköm a világ vöröse,
Ha ëgy csöndös órácskám se lönne,
Mit ér neköm mindön gazdagságom,
Mikó nem lösz fogam, mivel rágnom.
Imádkozom az én teremtőmnek,
Adjon eszöt* az én szeretőmnek,
Osztán adjon a munkához kedvet,
Véges-végül tiszta hű szerelmet.