# [Szeretni nem tudtam…]*

Szeretni nem tudtam,
De már most jól tudok,
Búsúni nem tudtam,
Úgyis mëgtanulok.
Szerelöm, szerelöm,
Átkozott szerelöm!
Miét nem termöttél
Mindön falevelön?
Mindön falevelön,
Mindön fa tetején,
Hogy szakasztott vóna
Mindön szëgén legén.
Szömöm sír az ëgyik,
A másik könnyezik,
Úgy sír mind a kettő,
Mind a záporesső.
Mett én szakasztottam,
De elszalasztottam,
S már nem szakaszthatok,
Mett mást nem találok.