# [Mikor masérozunk, kapitány uram-ram-ram-ram?]*

Mikor masérozunk, kapitány uram-ram-ram-ram?
Hónapután mëg azután,
Csütörtökön ebéd* után,
| Édës katonám,
| Katona szógám!
Hol lësz mëgállásunk, kapitány uram-ram-ram-ram?
Ott a magyar országba,
Ëgy rongyos kaszárnyába,
| Édës katonám,
| Katona szógám!
Mit viszünk az útra, kapitány uram-ram-ram-ram?
Tőtött tyúkot, sült malact,
Ódalunkon egy palackt,
| Édës katonám,
| Katona szógám!
Likas a nadrágom, kapitány uram-ram-ram-ram!
Itt a snájdër, béfódja,
Két káplár jól kipallja,
| Édës katonám,
| Katona szógám!
Még sëpretlen a ház, kapitány uram-ram-ram-ram!
Itt van Kati, kisëpri,
Szemetet ës kiviszi,
| Édës katonám,
| Katona szógám!
Ágyunk is vetetlen, kapitány uram-ram-ram-ram!
Ott van Kati, mëgveti,
Magát ës bëléveti,
| Édës katonám,
| Katona szógám!