# [A fuszulyka szára…]*

A fuszulyka szára
Főfutott a fára;
Az én édösömnek
Csókra áll a szája.
Nem bánom, nem bánom,
Csak szűből sajnálom,
Hogy az én édösöm
Más karján találom.
Ha azt én tudhatnám,
Ki lösz az én babám,
Kedveznék én annak,
Az én galambamnak.
Fejér az én ingöm,
Mëgölelhetsz ingöm,
Piross az én arcám,
Mëgcsókóhatsz, rózsám.
A test lélök nékül
Rothadásra készül,
Jaj az én lelkömnek,
Rózsám, nállad nékül.