# [Magoss högyről foly a patak…]*

Magoss högyről foly a patak,
Ó be rossz legénnek adtak;
Ha én attó mëgváhatnám,
A legént mëgválogatnám.
Mëgválogatnám a legént,
Mind a vásáron az edént,
Az edénnek a mázassát,
A legénnek a szálassát,
S pántikának a csukrossát.
Magoss a torony teteje,
Az én rózsám építötte,
Ciprusfából kimetszötte,
Én vótam annak levele.
Ha én azt még tudtam vóna,
Hogy a kökény édös vóna,
Ëgy marokkal szödtem vóna,
A zsebömbe töttem vóna,
Kedvesömnek adtam vóna,
Ëgy pár csókot nyertem vóna.