# [Szárad a fű a hëgytetőn…]*

Szárad a fű a hëgytetőn,
Elhagyott ingëm szeretőm,
Panaszolnék, de nincs kinek,
Nem szóllok hát én sënkinek.
Panaszold mëg a sëprűnek,
Mett a nem mondja sënkinek;
Ha mondja ës a küszöbnek,
Küszöb nem mondja sënkinek.
Gyászolja szűvem szűvedët,
Mett elvitted jókedvemët;
Mëgvirágzik hétszër a mák,
Míg mëglássuk, rózsám, ëgymást.
Fejér ruha a fejemën,
Feteke gyász a szűvemën,
Feteke hëgy, fejér üröm,
Nekëm a bánat nem öröm.
Nekëm a nap úgy telik el,
Ha fëljő, elig* halad el;
Fëljött a nap szép fényësën,
Nem süt rëám igyenësën.
Kicsi tulok, nagy a járom,
Többet utánnad nem járok,
Azt ës bánom, amit jártam,
Verjën mëg a mái* átkam.