# [Haj-duj-duj! ez élet…] *

Haj-duj-duj! ez élet
Bezzeg fáin élet,
Bor nektárja, ezzel
Nem komor ítélet.
A hordó tetején
Emelek egy oltárt,
Ott fúvom Bacchusnak
A harmadik zsoltárt.
Áldott légy hát, Bacchus,
Ki a jó bort adtad,
Ily derék fiadat
Régen meghívattad.
Áldott légy, jó Bacchus,
Hogy szőllőt termettél,
Hogy ez ivóhelybe
Minket is bévettél.
Haj-duj-duj! megiszom
Ma minden jószágom,
Holnap verestollas
Csákóm férrevágom.