# [Ellopták a szívem, jól érzem…] *

Ellopták a szívem, jól érzem,
Aki ellopta is, esmérem,
De feltalálom, úgy vélem,
Mert szerelmemnek esmérem.
| Sérelmem.
Ki az én szívemet ellopta,
A magáét helyébe hagyta,
De fájdalom nélkül hagyta,
Mert szerelmem gyulasztotta
| Tüzével.
Tiéd vagyok, szívem, nem szánsz-e?
Velem ily kegyetlenül bánsz-e?
Tiéd vagyok, rabod vagyok,
Megkötöztél, foglyod vagyok,
| Nem szánsz-e?