# [Esik az eső csendesen…] *

Esik az eső csendesen,
Vágtat az idő sebesen;
Igyunk hát, pajtás, csendesen,
A pohár hadd* zenélgessen.
Teli hordó búcsút járjon,
Sült tyúk a csapon strázsáljon,
Az ökör az utcán járjon,
Térdig a borban úszkáljon,
Két csípőjén kulacs álljon,
A sült liba utcán járjon,
Ugorkát szájában hordjon,
Mind azt kiáltsa: gá, gá, gá,
Társaság – vigasság, gá, gá.
Segítsünk szegény ászkokon,
Úgy lehet, hogy még azokon
Sírva viszen ki a rokon.
Jaj, be okosan találta,
Aki a szőlőt plántálta,
Nagyváradot ki nem hagyta,
Zilaht is beléfoglalta.