# [Az éjön ámomba olyan ámot láttam…]*

Az éjön ámomba olyan ámot láttam,
Tordátfali határt hat ökör szántotta,
Szeretőm is ott vót, az ekét tartotta;
Magam is ott vótam, hat ökröm hajtottam.
Az éjön ámomba olyan ámot láttam,
Hogy vetött ágyába Zsuzsikával háltam,
Az ő fejér keblit összetapogattam,
Gyönge piros száját mindég csókógattam.
Az éjön ámomba olyan ámot láttam,
Hogy az én Zsuzsikám otthatta az ágyam,
De én nem búsulok azon, hogy otthatta,
Mett három hét múva hűt helyit mëgkapja.
Az éjön ámomba olyan ámot láttam,
Hát a Zsuzsikámmal a pap előtt álltam;
Hogy a minap egyször vélle ámodoztam,
Szönt hütöt mondata az a rosszféle pap.
Az éjön ámomba olyan ámot láttam,
Hogy az én Zsuzsikám Zsuzsiját dajkátam,
Azonba öbredtem*, mett* följött vót a nap,
Hát mëglött, amit tött az álom és a pap.