# [Tartanék szeretőt…]*

Tartanék szeretőt,
De nem tudom, hogy kit?
Szëgén lëán vagyok,
Nem tudok én sönkit.
Elmönnék fonóba,
De anyám nem ereszt,
S ha pötyörgök érte,
Nagy szömököt mereszt.
A kutyánk mëg hamiss,
Más ide nem jöhet;
Ëgyedül gunnyasztok
A cserepes mellett.
A jó Isten tudja,
Mi lösz így belőllem,
Ha a legénserög
Mit se tud felőllem.
Elbúsulom magam,
Kiszárad a szűvem,
Mind a virág, mikor
Ápolója nincsen.