# [Nincs kénosabb dolog, mind titkon szeretni…]*

Nincs kénosabb dolog, mind titkon szeretni,
Éjel-nappal tűz nékül szërtelen égni,
Ennek nem más példája, hanem éppen én,
Akit ëgy virágszálér gyötör a nagy kén.
Én is szerettem ëgyet, ó de igazán,
Piros rózsa s tulipán nyílott orcáján,
Hélénai szépséggel bíró szép alak,
Ó, mikor éröm mëg azt, hogy még lássalak.
Édös kincsöm, kedvesöm, haj, de szeretlek,
Csak ëgy fertály óráig sem felejthetlek;
Jupiter sassára is bátron fölűnék:
Csak hogy hëzzád, angyalom, elröpűhetnék.