# [Elszáradt a borzafa…] *

Elszáradt a borzafa,
Hol hálunk az éjszaka,
Majd elmenyünk amoda,
Ahol a sok laboda.
Szeretsz, rózsám? Nem biz én.
Elhagynál-e? El biz én.
Nem szánnál-e? Nem biz én.
Megemlegetsz? Nem biz én.
Csak egy forint a bérem,
Mégis szidnak, ha kérem,
Vesszen oda a bérem,
Fekély legyek, ha kérem.
Nem halok meg az idén,
Jövendőben se biz én,
Hal a gutta, nem biz én,
Nem leszek bolond biz én.
Vékony cérna, köménymag,
Jaj be szegény legény vagy,
Egy pénznek ura nem vagy,
Mégis olyan kevély vagy.