# [Férjhez adnám a lányomat…] *

Férjhez adnám a lányomat,
Csillagomat, galambomat,
| Kicsinyke még, hadd* nöjjön még.
Átalugrotta az L-let,
Egy nehányszor meg is ellett,
| Kicsinyke még, hadd nöjjön még.
A lányok közt legszebb virág,
Fejek tetejin holdvilág,
| Kicsinyke még, hadd nöjjön még.
Esztendeje hatvankettő,
Foga sincs több, csak vagy kettő,
| Kicsinyke még, hadd nöjjön még.
Csak két foga áll istrázsát,
Alig rágja a híg kását,
| Kicsinyke még, hadd nöjjön még.