# [Ne szeress, ne szeress…]*

Ne szeress, ne szeress,
Tudod, hogy nem këllesz,
Eltőt az az üdő*,
Mikor vótál kedves.
Te töttél fogadást
Énelőttem, nem más,
Hogy te rajtam küjel
Sohasem szeretsz mást.
De te hamis vótál,
Ingömöt elhattál,
Ëgy-két hamis csókér
Máshoz folyamodtál.
Hëzzám is most kezde
Ëgy kis madár járni,
Virágoskertömbe
Fészket kezde rakni.
Azt is az irigyek
Eszre kezdék vönni,
Az ő gyönge fészkit
Széjel kezdék hánni.
Irigyim, irigyim,
Gonosz-akaróim,
Mét nem hattok békét,
Kik ëgymást szeretik.
Hervadt az a rózsa,
Melynek szénye* nincsen,
Bággyadt az a madár,
Melynek tása nincsen.
Én is bággyadt vagyok,
A tásam elhagya,
Csak az Isten tudja,
Mëg se kapom soha!