# [Szeress, szeress, csak nözd még, kit…]*

Szeress, szeress, csak nözd még, kit,
Mett a szerelöm mëgvakít,
| Haja haj!
Mett ingömöt mëgvakított,
S örökre mëgszomorított,
| Haja haj – haja haj!
Ne szeress te kettőt-hármat,
Mikor ëgy is elég bánat,
| Haja haj!
Mer én is szerettem ëgyet,
Felejteném, de nem lehet,
| Haja haj – haja haj!
Nem këll neköm sönki búja,
Bárcsak az enyim se vóna,
| Haja haj!
Éltem én búba eleget,
Mer az én rózsám mást szeret,
| Haja haj – haja haj!
Ne szeressön sönki mélyön,
Mett nem tudja, mire mögyön,
| Haja haj!
Örömei mind elmúlnak,
Víg napjai sírba húlnak,
| Haja haj – haja haj!
Árok, árok, de mély árok,
Mëggondolám, hogy így járok,
| Haja haj!
Széjös árkon keskön palló,
Igazán szeretni nem jó,
| Haja haj – haja haj!