# [Azt hallottam, rózsám, hogy el akarsz hagyni…] *

Azt hallottam, rózsám, hogy el akarsz hagyni,
Nem akarsz velem egy faluba maradni;
Ha meguntad, rózsám, velem életedet,
Csináltass koporsót, temess el engemet.
Csináltatok, rózsám, aranyból koporsót,
S a két oldalába két keserves jajszót,
Csináltatok, rózsám, búmból szemfedelet,
Sűrű könnyeimből koporsószegeket,
Felírom sírfádra: itt nyugszik egy árva,
Kinek szeretetből történt a halála.