# [Férrevágom kalapomot…]*

Férrevágom kalapomot,
Mëgölelëm galambomot,
Százszor ës őt mëgcsókolom,
Mennyi csókom visszakapom.
Kalapomba rózsát tëszëk,
S aval ugyan kevély lëszëk;
Mett rózsám adja kertjiből,
Tulajdon maga keziből.
Nincs szëbb virág a rózsánál,
Nincs szëbb lëány a rózsámnál;
Mikor virágjai közt áll,
Ő ott a legszëbb virágszál.
Rózsa nyílik az ajakán,
Rózsa terëm az orcáján;
Százszor ës őt mëgcsókolom,
Mennyi csókom visszakapom.
Világ irigyli sorsomot,
Szerelmes bódogságomot;
Hadd irigyëlje a világ!
Enyím vagy te, legszëbb virág!
Beszéltünk ketten, s mahónap
Ësszeeskët münköt a pap,
Enyím ő akkor örökre,
Míg elhërvad kebelembe.