# [Haragszom én arra szóra…]*

Haragszom én arra szóra,
Ki az asszont úgy mëgszólja;
Mett az asszon csërgő szarka,
Csërrëg-përrëg jó hajnalba,
| Kedves angyalom!
Haragszom én arra szóra,
Ki a legént úgy mëgszólja;
Mett a legén aranycsillag,
Aranygarádicson ballog,
| Kedves angyalom!
Haragszom én arra szóra,
Ki a lëánt úgy mëgszólja;
Mett a lëán bazsarózsa,
Ketszër nyílik vosárnapra,
| Kedves angyalom!
Haragszom én arra szóra,
Ki a papot úgy mëgszólja;
Mett a papnak nincs bundája,
Hideg a reverendája,
| Kedves angyalom!
Haragszom én arra szóra,
Ki a mestërt úgy mëgszólja;
A mestërnek nincs kalapja,
Sapkába jár az utcára,
| Kedves angyalom!
Heje-hujja, lebuj, lebuj!
Tőllem, rózsám, ne bújj, ne bújj!
Én ugyan tőlled nem búvok,
Mikor látlak, mëgujjulok,
| Kedves angyalom!