# [Én ültettem a rózsafát…]*

Én ültettem a rózsafát,
Más szëdi le a bimbóját.
Én szerettem ëgy szép barnát,
Más éli vélle világát.
Én ültettem az almafát,
Más szëdi le az almáját,
Én szerettem mëg ëgy küslánt,
Más éli vélle világát.
Ülj a térgyem kaláccsára,
Ne hajts a mendemondára;
Átölellek két kezemmel,
Hadd nézze más irigy szëmmel.
Én vettem a tiszta búzát,
Más ëszi mëg a pogácsát;
Ha kimënyëk a mezőre,
Más fekszik a lepedőre.
Még këll a búzának érni,
Mett a nap erőssen éri;
Mëg këll fejemnek őszülni,
Mett szűntelen a bú öli.